Foto’s: Taxi jaag in PMB-huis vasFoto: Emma Boreham, ER24 Nog ‘n foto volg onderaan die berig. Agtien mense is beseer toe ŉ taxi Vrydag in ŉ huis in Eastwoo, Pietermaritzburg, vasgejaag het, het paramedici gesê. “Paramedici op die toneel het bepaal die mense het skaafplekke en moontlike rugbeserings opgedoen,” het Werner Vermaak, woordvoerder van ER24, in ŉ verklaring gesê. “ŉ Vierjarige kind is op die toneel behandel nadat sy glo uit die voorruit van die taxi geslinger is.” Volgens Vermaak het die ma haar glo op haar skoot vasgehou toe die ongeluk plaasgevind het. Inwoners het mense uit die taxi gehaal voordat paramedici by die toneel opgedaag het. Die beseerdes is na nabygeleë hospitale geneem vir verdere behandeling. Foto: Emma Boreham, ER24 Foto: Emma Boreham, ER24